Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: – a nemzeti és etnikai kisebbségek jogairól szóló 1993. évi LXXVII. törvény, valamint a kapcsolódó jogszabályok
Paragraph Index: 1359

2. A 2002. évben megválasztott kisebbségi önkormányzati képviselõk tevékenységének, valamint a települési önkormányzati képviselõk, a polgármesteri hivatalok köztisztviselõinek, valamint a kisebbségi önkormányzati képviselõk jobb együttmûködésének elõsegítése érdekében az Obtv. 21. §-a alapján – azzal a k e z d e m é n y e z é s s e l fordulok a Miniszterelnöki Hivatalt vezetõ miniszterhez mint a nemzeti és etnikai kisebbségekkel kapcsolatos kormányzati feladatok fõ felelõséhez, hogy – a Nemzeti és Etnikai Kisebbségi Hivatal elnöke és a Miniszterelnöki Hivatal Roma ügyekért felelõs politikai államtitkára útján, illetve közremûködésével, együttmûködve a belügyminiszterrel – az eddigi tapasztalatokat felhasználva, tegye meg a szükséges intézkedéseket olyan továbbképzési rendszer kidolgozása érdekében, amely megyei vagy kistérségi szinten, a helyi igényekre is figyelemmel folyamatosan lehetõséget biztosít a kisebbségi és települési képviselõk és a köztisztviselõk közös képzésére. A képzés segítse elõ: – a résztvevõk kisebbségi jogi, közigazgatási, pénzügyi ismereteinek bõvítését, azok gyakorlati alkalmazását, – a hátrányos megkülönböztetés és az elõítéletek kialakulásának megelõzését, azok megakadályozását, és – a konfliktushelyzetek megelõzéséhez, kezeléséhez szükséges technikák elsajátítását. Budapest, 2003. február 6. Dr. Kaltenbach Jenõ

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes